**PLÁN KONTROLNEJ ČINNOSTI**

**HLAVNÉHO KONTROLÓRA OBCE HORNÉ SEMEROVCE NA I. POLROK 2019**

V zmysle § 18f ods. 1. písm. b) zákona č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov hlavný kontrolór obce predkladá Obecnému zastupiteľstvu v Horných Semerovciach Plán kontrolnej činnosti hlavného kontrolóra obce na I. polrok 2019, ktorý bol zverejnený spôsobom obvyklým v obci najneskôr 15 dní pred rokovaním v obecnom zastupiteľstve.

**Plán kontrolnej činnosti hlavného kontrolóra Obce Horné Semerovce na I. polrok 2019**

V zmysle § 18d a 18f zákona SNR č. 369/1990 Zb. o obecnom zriadení v znení neskorších zmien a doplnkov bude činnosť hlavného kontrolóra obce zameraná v I. polroku roka 2019 na nasledovne:

Rozsah kontrolnej činnosti v zmysle § 18d zákona č. 369/1990 Zb. o obecnom zriadení v znení neskorších predpisov:

**1.Plán výkonu programovej kontrolnej činnosti**

Kontrolná činnosť hlavnej kontrolórky obce Horné Semerovce v I. polroku 2019 bude vykonávaná v súlade s príslušnými právnymi ustanoveniami, najmä:

* zákona č. 369/1990 Zb. o obecnom zriadení v znení neskorších predpisov
* zákona č. 357/2015 Z.z. o finančnej kontrole a audite a o zmene a doplnení niektorých zákonov
* zákona č. 523/2004 Z.z. o rozpočtových pravidlách verejnej správy v znení neskorších predpisov
* zákona č. 583/2004 Z.z. o rozpočtových pravidlách územnej samosprávy v znení neskorších predpisov
* zákona č. 138/1991 Zb. o majetku obcí v znení neskorších predpisov
* zákona č. 431/2002 Z.z. o účtovníctve v znení neskorších predpisov.

**Návrh kontrolnej činnosti:**

* kontrola plnenia uznesení obecného zastupiteľstva za rok 2018 a priebežne za rok 2019
* kontrola platných VZN obce Horné Semerovce podľa § 6 zákona č. 369/1990 Zb. o obecnom zriadení v z. n. p., **s cieľom** overiť súlad vybraných VZN obce Horné Semerovce s platnými právnymi predpismi;

**2/ Príprava a tvorba koncepčných a metodických materiálov**

/vyplývajúce zo zákona č.369/1990 Zb. o obecnom zriedení /

1. Vypracovanie správy o kontrolnej činnosti za II. polrok 2018
2. Vypracovanie odborného stanoviska k záverečnému účtu obce Horné Semerovce za rok 2018 na základe kontroly dodržiavania príslušných ustanovení zákona č. 583/2004 o rozpočtových pravidlách územnej samosprávy a ich súlad s vypracovaným záverečným účtom obce
3. Vypracovanie plánu kontrolnej činnosti za II. polrok 2019

Postup kontrolnej činnosti hlavného kontrolóra obce v I. polroku 2019 sa bude riadiť:

a/ § 18e zákona č.369/1990 Zb. o obecnom zriadení a

b/ pravidiel kontrolnej činnosti schváleného Obecným zastupiteľstvom v Horných Semerovciach dňa: **17. augusta 2016 s  uznesením číslo : 121/2016 .**

**3/ Ďalšia činnosť hlavného kontrolóra obce:**

- spolupráca pri vypracovaní VZN, základných organizačných pravidiel a vnútorných smerníc obce a OcÚ,

- vzdelávanie – školenia , semináre RVC Nitra a ZHK SR na vybrané témy, sledovanie zmien, doplnkov zákonov ktoré úzko súvisia so samosprávou a jej činnosťou.

Plán kontrolnej činnosti na I. polrok 2019 bude priebežne aktualizovaný a dopĺňaný v prípade vznesených požiadaviek a uznesení Obecného zastupiteľstva Horné Semerovce.

V zmysle predloženého plánu kontrolnej činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa vyskytnú okolnosti, na základe ktorých bude potrebné vykonať iné náhodné kontroly.

Rozsah a obsah jednotlivých kontrolných akcií závisí od výšky pracovného úväzku hlavného kontrolóra, ako aj od prípadných požiadaviek Obecného zastupiteľstva na vykonanie mimoriadnych kontrol.

**4.Plán bežnej činnosti v zmysle pravidiel kontrolnej činnosti schválenej uznesením OZ Horné Semerovce : 121/2016 .**

Vychádza z bežnej praxe a príslušných ustanovení zákonov, ktorými sa obec pri výkone samosprávnych činností riadi:

* dodržiavanie hospodárnosti, efektívnosti, účinnosti a účelnosti pri hospodárení s verejnými financiami a realizácii finančnej operácie alebo jej časti
* dodržiavanie rozpočtu obce
* dodržiavanie podmienok na poskytnutie a použitie verejných financií, správnosť a preukázateľnosť vykonávania finančnej operácie alebo jej časti, spoľahlivosť výkazníctva
* predchádzanie podvodom a nezrovnalostiam
* včasné a spoľahlivé informovanie štatutárneho orgánu o úrovni hospodárenia s verejnými financiami
* sledovanie nakladania s majetkom obce, ochrana majetku
* dodržiavanie podmienok vyplývajúcich z uzavretých zmlúv
* spolupráca so starostom obce, obecným úradom, obecným zastupiteľstvom a organizáciami zriadenými obcou
* kontrola plnenia prijatých uznesení obecného zastupiteľstva
* sledovanie dodržiavania a aktuálnosti všeobecne záväzných nariadení a interných predpisov obce
* pripomienkovanie materiálov a vypracovávanie odborných stanovísk dotýkajúcich sa hospodárenia a efektívneho fungovania samosprávy
* spracovanie usmernení a metodických pomôcok s cieľom zovšeobecnenia výsledkov kontrolnej činnosti a predchádzania vzniku nedostatkov
* analýza výsledkov vykonaných kontrol a spracovanie získaných poznatkov vo forme odporúčaní
* získavanie podnetov pre obsahové zameranie kontrolnej činnosti a jej skvalitnenie.

V Horných Semerovciach Dňa : 26.10.2018

### Spracovala : Ing. Tureková Agnesa

hlavná kontrolórka